Afirka Shugaban Chadi Zai Kara Tsayawa Takara A Karo Na Biyar Fabrairu 10, 2016
A jiya Talata, Shugaban kasar Chadi Idriss Deby yace zai tsaya takarar shugabancin kasar karo na 5 a zaben da ke tafe a watan Afrilun shekarar nan, inda yayi alkawarin dawo da iyakar wa’adin mulki matukar ya ci zaben.
WASHINGTON, DC — Mr. Deby dai ya kwace mulkin kasar ne ta juyin mulkin soji a shekarar 1990. An kuma dakatar da maganar wa’adin mulki ne a shekarar 2005 a lokacin da fadan addinin ya barke tsakanin Musulmai da Kiritocin kasar.
Shugaban yace, “ya zama wajibi mu sake dawo da wa’adin mulkin shugabancin kasa a cikin kundin tsarin mulkinmu, domin kuwa mun wuce lokacin da za a ce canza Shugaban kasa yana zama wahala”.
Ya kara da cewa, rayuwar kasar ta Chadi na fuskantar barazana tun lokacin da aka dakatar da wa’adin mulkin shugaban kasa a shekarar ta 2005. Chadi ta zama daya daga cikin manyan kawayen makwabtanta wajen yakar ta’addancin ‘yan Boko Haram din makwabciyarta Najeriya.
Aljeriya Na Kokarin Yin Kwaskwarima Ga Kundin Tsarin Mulkin Kasar Za ku iya son wannan ma